Hazim Akmadžić
Hazim Akmadžić, rođen 7. aprila 1954. u Cazinu, je bosanskohercegovački književnik. Svoju prvu knjigu, zbirku poezije "Grijeh pjesme", objavio je 1973. Za roman "Mimar" proglašen je najboljim autorom 2002. godine u BiH od strane Poslovne zajednice izdavača i knjižara BiH. Djela su mu prevođena na francuski, njemački, engleski i turski jezik. Neke njegove knjige su obavezna lektira u osnovnim školama. Član je Društva pisaca Bosne i Hercegovine. Umro je 19. oktobra 2018. u Sarajevu.